Kalveliai (Gribojedovas)

Kalveliai (, nuo 1938 m. Torffelde; Gribojedovas, )Dietrich Lange, Torffelde, Geographisches Ortsregister Ostpreußen, bildarchiv-ostpreussen.de, 2005. Nuoroda tikrinta 2024-10-14. – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 13 km į pietryčius nuo Ragainės ir 4 km į šiaurės vakarus nuo Būdviečių.

 Istorija 
dešinėje|miniatiūra|260px|Kalvelių kaimo bendruomenė 1934/1938 m.

Po Didžiojo maro ir bado, 1736 m., Kalveliuose gyveno 8 vokiečių kolonistų ir 2 lietuvių šeimos.Dr. Max Beheim-Schwarzbach, Friedrich Wilhelm's I. Colonisationswerk in Lithauen, p. 297. Hartungsche Verlags-Druckerei, Königsberg 1879. 1785 m. Kalveliai buvo Leskaminio valsčiaus mišrusis kaimas ir Kalvelių karališkosios girininkijos centras su 14 ugniakurų (gyvenamųjų pastatų),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 64. Karaliaučius ir Leipcigas, 1785. Nuoroda tikrinta 2024-10-14. 1821 m. – mišrusis kaimas su 92 gyventojais,Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 2 (G–Ko), p. 285. Kümmel, Halle, 1821. Nuoroda tikrinta 2024-10-14. 1846 m. – 30 sodybų kaimas su 275 gyventojais.Eduard Messow, Topographisch-statistisches Handbuch des Preussischen Staats, T. 1 (A–K), p. 362. Baensch, Magdeburgas, 1846. Nuoroda tikrinta 2024-10-14. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Būdviečių valsčių. 1928 m. prie kaimo prijungta Kalvelių pelkės teritorija.Amtsbezirk Altenkirch, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-10-14. 1905 m. Kalveliuose buvo 29 sodybos, gyveno 243 žmonės, iš jų 41 lietuvis (16,9 %); kaimas valdė 542 ha žemės.Gemeindelexikon für das Königreich Preußen, Heft I, Provinz Ostpreußen, p. 252, 253. Verlag des Königlichen Statistischen Landesamts, Berlin SW, 1907.

Kaimo sodybos stovėjo senovinio užpelkėjusio Nemuno–Įsruties slėnio šlaite. Veikė vėjo malūnas, slėnyje buvo kasamos durpės. Ėjo keliai į Būdviečius, Tusainius, Lockavus. Antrojo pasaulinio karo pabaigoje vietiniams gyventojams pasitraukus į Vokietijos gilumą, kaimas ištuštėjo. Po karo pervadintas Gribojedovu, vėliau visai išnyko. 2010 m. kaimo žemėse pradėta statyti Baltijos atominė elektrinė.Prie Lietuvos sienų kitą savaitę pradedama statyti atominė elektrinė, 15min, 2010-02-19. Nuoroda tikrinta 2024-10-14.

 Gyventojai 

 Šaltiniai 

Kategorija:Ragainės apskrities gyvenvietės
Kategorija:Panaikintos Nemano rajono gyvenvietės